Laure Bourgault és una artista, editora i investigadora de Tio'tia: ke/Montreal, Canada.
Mirant els node que uneixen l'imaginari i el polític, el seu treball engloba una varietat de recursos: vídeo, instal·lacions arquitectòniques, dibuixos o accions performatives.
És llicenciada en Belles Arts per la Universitat del Quebec a Montreal i actualment està estudiant un màster en història de l'art. Laure, ha presentat els seus projectes en exposicions col·lectives i ha participat en residències, incloent la galeria Justina M. Barnicke (Toronto), la Galerie a l'UQÀM (Montreal) Langage Plus (Alma), La Schoool of Making Thinking (Nova York) i Celine Bureau (Montreal).
Durant la residència, tinc intenció d'explorar col·leccions de revistes locals, centrant-me en discursos que presenten llocs i en anuncis que transmetin una visió de la identitat catalana, els seus paisatges i l'arquitectura local.
La meva intenció és observar els tipus de material imprès i l'imaginari turístic creats per la premsa i les associacions locals per presentar els elements de la identitat local, adreçats tant a la mateixa població local, com als turistes estrangers.
Partint de les imatges i fragments de textos extrets de la recerca en revistes i publicacions locals elaboraré un projecte audiovisual i una lectura performativa que es presentarà al públic al final de la meva residència.
Françoise Delmez és professora de francès i encarregada de literatura a la regió belga de Hainault.
Va ser critica literària i l'any 2018 va publicar la seva primera novel·la 'Les nombreuses étendues ouvertes de la mer.
La trama, inspirada en un fals diari amb documents reals i imaginaris, reflexiona al voltant dels silencis i els buits del viatge de Léon Losseau als fiord noruecs, l'any 1929.
Claire Ducène és una artista visual belga que viu i treballa entre Brussel·les i Barcelona.
Claire treballa amb la memòria i els documents, tot creant, in situ, instal·lacions muntades amb documents, pintures, dibuixos, vídeos, escultures, gravats, mobles i literatura.
El resultat son històries reals o de ficció, conflictes entre diferents realitats i ficcions.
Tractant els temes de l'oblit, els somnis, la inconsciència i el temps aturat.
Projecte a la residència de l'ACUR - « Forgotten archives »
Françoise Delmez i Claire Ducène volen explorar el poder màgic del document, però sobretot dels documents danyats.
Els documents, i entre ells les imatges, són complexos per mantenir-los en bon estat físic i químic, ja que amb el temps, es fan malbé.
Aquestes imatges es poden considerar com un valor històric o un valor més estètic.
El projecte 'arxius oblidats' vol recopilar les imatges danyades i crear una història sobre la destrucció progressiva.
Una reflexió sobre el temps que esborra i transforma el subjecte.
L'obra tindrà en compte els arxius danyats, però també els arxius de ficció.
El col·lectiu exposarà les creacions realitzades durant la residència com a estudis oberts, però també animaran debats sobre projectes sobre reals i falsos documents.
També volen promoure la col·laboració entre projectes d'arxius europeus.
Llicenciada en Biologia i Belles Arts per la Universitat de Barcelona.
Doctora en Belles Arts per la Universitat de Barcelona en 2015 amb la qualificació de cum laude i Menció Internacional per la tesi titulada: Formes latents: Protocols de visió artificial per a la detecció d'analogies aplicats a la catalogació i creació artística (Els resultats han estat publicats a la prestigiosa revista Leonardo (MIT press) en 2017.
Artista resident a Roca Umbert Fàbrica de les Arts de Granollers durant el període 2017-18.
Actualment treballo com a professora associada a la Facultat de Belles Arts de la Universitat de Barcelona impartint classes d'aplicacions gràfiques i creació artística.
La imatge digital és el territori on desplego el meu projecte de creació.
Projecte: ATLAS D'IMATGES: la mirada que abraça el temps perdut
La recerca en un arxiu ens pot mostrar que les coses potser no siguin el que són i que depèn de nosaltres veure-les d'una altra manera.
La meva proposta per la residència consistiria en fer un Atlas visual a partir de la col·lecció d'imatges de l'Arxiu Comarcal de l'Urgell.
Utilitzaria potents eines de catalogació automàtica d'imatges (xarxes neuronals artificials) que permeten catalogar de forma automàtica un gran nombre d'imatges basant-se únicament en el seu contingut visual, sense necessitat d'anotacions textuals.
L'objectiu final de la meva proposta és posar sobre la taula consideracions sobre la gestió i la posada en valor del patrimoni visual d'un arxiu.
Per aquest motiu, desprès de la recerca, realitzaré una conferència per explicar de forma didàctica i assequible al públic en general el funcionament d'aquestes noves tecnologies de visió per computador i les avantatges que ens poden proporcionar a l'hora d'ordenar, entendre i fer mes accessibles les grans col·leccions d'imatges.
També exposaré l'Atlas definitiu elaborat durant la residència.
"Revolutionary Arkive".Festival Panoràmic de Granollers ©MeriFarnell
Gabriella Zeno és una autora i artista italiana.
Desprès de la seva graduació en literatura italiana a la Universitat Federico II de Nàpols, va obtenir un grau en mim corporal al projecte ICRA (Itàlia).
Més tard, va estudiar teatre físic i dansa Butoh, aprenent amb diversos mestres, entre ells: Christina Castrillo, Natalie Menta, Ana Woolf, l'Odin Teatret ensemble i els coreògrafs japonesos Masaki Iwana i Akira Kasai.
Entre els esdeveniments on ha pres part cal destacar: l'International Festival of Making Theatre 2018, a Atenes, Grècia; El Edinburgh Fringe Festival 2016 a escòcia; l'Odin Week Festival a Holstebro, Dinamarca 2015; el Magfest- the International Festival of Women in the Contemporary Theatre- a Torí, Itàlia (2010 i 2011).
El projecte ' Biografies matrilineals' és una forma d'honorar les dones oblidades mitjançant una acció col·lectiva de recerca i creació.
Durant la residencia vull implicar la comunitat femenina de Tàrrega en una exploració de l'Arxiu Comarcal de l'Urgell per tal que totes les participants puguin ser capaces de traçar la seva genealogia materna, recollint qualsevol tipus de material útil per aquesta finalitat.
El procés de recerca es materialitzarà en la permormance ' Biografies matrilineals ' en la qual participaran totes les dones implicades en el aquest projecte de recerca a l'ACUR.